**Kúpna zmluva č. ..../TO/2022**

uzavretá podľa § 409 a nasl. zákona č. 513/1991 Zb. Obchodný zákonník

v znení neskorších predpisov

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Predávajúci**

Obchodné meno: .....................................................

Sídlo: .....................................................

IČO: .....................................................

Registrácia: .....................................................

DIČ: .....................................................

IČ DPH: .....................................................

Bankové spojenie: .....................................................

Kontaktná osoba: Meno a priezvisko: .....................................................

Pracovné zaradenie: .....................................................

Telefón: .....................................................

e-mailová adresa: .....................................................

*(ďalej ako* „***Predávajúci***“)

**a**

**Kupujúci**

Obchodné meno: **Nemocnica Poprad, a. s.**

Sídlo: Banícka 803/28, 058 45 Poprad

IČO: 36 513 458

Registrácia: obchodný register vedený Okresným súdom Prešov

oddiel: Sa, vložka č. 10322/P

DIČ: 2022127657

IČ DPH: SK2022127657

Bankové spojenie:

Kontaktná osoba: Meno a priezvisko: .....................................................

Pracovné zaradenie: .....................................................

Telefón: .....................................................

e-mailová adresa: .....................................................

*(ďalej ako „****Kupujúci****“)*

*(Predávajúci a Kupujúci ďalej jednotlivo aj ako „****Zmluvná strana****“ a spoločne aj ako „****Zmluvné strany****“)*

uzatvárajú túto

**K Ú P N U  Z M L U V U**

(ďalej len „***Zmluva***“)

**Článok 1**

**Úvodné ustanovenia**

* 1. Táto zmluva sa uzatvára na základe výsledku verejnej súťaže zrealizovanej podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „***Zákon o verejnom obstarávaní***“) vyhlásenej vo Vestníku verejného obstarávania č. 249/2022 zo dňa 23.11.2022 – 48408– WNT, ktorej predmetom je „**Systémový operačný stôl s príslušenstvom**“.
  2. Kupujúci je poskytovateľom zdravotnej starostlivosti a služieb súvisiacich s poskytovaním zdravotnej starostlivosti v zdravotníckych zariadeniach, ktoré prevádzkuje na adrese Banícka 803/28, 058 45 Poprad. V tejto súvislosti má záujem o dodanie predmetu kúpy (ako je tento definovaný v bode 2.1 tejto Zmluvy) a poskytnutie s tým súvisiacich služieb zo strany Predávajúceho.
  3. Predávajúci vyhlasuje, že je odborne, personálne a materiálne vybavený na plnenie záväzkov vyplývajúcich z právneho vzťahu založeného touto Zmluvou a zaväzuje zachovať si takéto vybavenie počas celej doby trvania jeho záväzkov vyplývajúcich z právneho vzťahu založeného touto Zmluvou. Tiež vyhlasuje, že sú mu známe všetky podmienky plnenia predmetu tejto Zmluvy, rovnako ako aj situácia a prístup na miesto dodania a tiež všetky skutočnosti, ktoré sú rozhodujúce pre dodanie tovaru a poskytnutie s tým súvisiacich služieb.

**Článok 2**

**Predmet zmluvy**

* 1. Predávajúci sa touto Zmluvou zaväzuje:
     1. dodať Kupujúcemu nasledovnýtovar:

**Systémový operačný stôl s príslušenstvom**

Rok výroby: [DOPLNIŤ]

Príslušenstvo a výbava: podľa Prílohy č. 1 tejto Zmluvy *Opis predmetu zákazky a stanovenie ceny*

(ďalej len „***Tovar***“)

* + 1. poskytnúť Kupujúcemu služby súvisiace s dodávkou Tovaru
    2. previesť na Kupujúceho vlastnícke právo k Tovaru
  1. Podrobná špecifikácia Tovaru, jeho príslušenstva a výbavy je uvedená v Prílohe č. 1 tejto Zmluvy *Opis predmetu zákazky a stanovenie ceny.* Špecifikácia Tovaru dohodnutá v tejto Zmluve musí byť zhodná so špecifikáciou uvedenou v ponuke predloženej Predávajúcim vo verejnom obstarávaní.
  2. Kupujúci sa touto Zmluvou zaväzuje :
     1. prevziať
     2. zaplatiť Predávajúcemu za riadne a včas dodaný Tovar kúpnu cenu dohodnutú touto Zmluvou
  3. Tovar dodávaný podľa tejto Zmluvy, rovnako tak poskytovanie súvisiacich služieb Predávajúcim podľa tejto Zmluvy musia byť v súlade s požiadavkami vyplývajúcimi z príslušných všeobecne záväzných právnych predpisov, technických noriem a právnych aktov orgánov verejnej moci, ako aj v súlade s dokumentáciou podľa bodu 2.6 tejto Zmluvy; Tovar musí najmä spĺňať všetky podmienky určené na jeho používanie pri poskytovaní zdravotnej starostlivosti a služieb súvisiacich s poskytovaním zdravotnej starostlivosti na území Slovenskej republiky a musí byť riadne označený údajmi o výrobcovi a o Tovare.
  4. Spolu s dodávkou Tovaru poskytne Predávajúci aj súvisiace služby špecifikované v prílohe č. 1 tejto Zmluvy *Špecifikácia predmetu zákazky*, minimálne však:
     1. služby spojené s dodaním Tovaru, t.j. zabezpečenie dopravy do miesta dodania (ako je toto definované v bode 3.3 tejto Zmluvy), jeho vyloženie a presun do určenej miestosti, vybalenie Tovaru, odvoz a likvidáciu obalov
     2. montáž, kompletizáciu a inštaláciu Tovaru (vrátane vyhotovenia technologického projektu a projektu skutočného vyhotovenia, ak je to vzhľadom na povahu Tovaru relevantné)
     3. vykonanie prevádzkových skúšok a uvedenie Tovaru do riadnej prevádzky; to všetko v prítomnosti osoby určenej Kupujúcim
     4. zaškolenie osôb určených Kupujúcim zamerané na obsluhu Tovaru, využívanie všetkých jeho funkcionalít dostupných v čase školenia, údržbu a ošetrovanie Tovaru
  5. Súčasťou záväzkov Predávajúceho je aj dodanie dokladov potrebných pre prevzatie, ako aj riadne a bezchybné užívanie Tovaru na požadovaný účel v slovenskom jazyku v elektronickej aj písomnej podobe,a to najmä, no nie výlučne:
     1. návod na použitie/obsluhu Tovaru
     2. záručný list
     3. kópie všetkých dokladov a dokumentov preukazujúce splnenie požiadaviek na dovoz, dodanie a užívanie Tovaru v súlade s platnou legislatívou Slovenskej republiky a Európskej únie na účel poskytovania zdravotnej starostlivosti a služieb súvisiacich s poskytovaním zdravotnej starostlivosti
     4. technickú špecifikáciu Tovaru, jeho príslušenstva a vybavenia
  6. Predávajúci sa ďalej zaväzuje vypracovať a po splnení svojich záväzkov odovzdať Kupujúcemu preberací protokol, ktorý bude pozostávať z nasledovných čiastkových protokolov:
     1. originálu protokolu o dodaní Tovaru a dokladov podľa bodu 2.6 tejto Zmluvy s uvedením ich zoznamu (ďalej len „***Dodací protokol***“)
     2. originálu inštalačného protokolu (ďalej len „***Inštalačný protokol***“)
     3. originálu protokolu o vykonaní prevádzkových skúšok a uvedení Tovaru do prevádzky vrátane zoznamu a podpisov všetkých osôb, ktoré sa na prevádzkových skúškach, skúšobnej prevádzke a uvádzaní Tovaru do prevádzky podieľali (ďalej len „***Protokol o uvedení do prevádzky***“)
     4. originálu protokolu o zaškolení osôb určených Kupujúcim s uvedením ich mena, priezviska, pracovného zaradenia, podpisov, dátumu a dĺžky trvania školenia (ďalej len „***Protokol o zaškolení***“)

(ďalej pre Dodací protokol, Inštalačný protokol, Protokol o uvedení do prevádzky a Protokol o zaškolení spoločne len „***Preberací protokol***“)

* 1. Predávajúci sa taktiež zaväzuje poskytovať počas záručnej doby služby v súlade s Čl. 5 tejto Zmluvy.
  2. Tovar musí byť dodaný ako nový. Predovšetkým nesmie ísť o repasovaný tovar, ani o tovar, ktorý bol ako celok alebo niektorý z jeho komponentov pred dodaním podľa tejto Zmluvy používaný (bez ohľadu na dĺžku jeho používania).

2.10 Dodávateľ je povinný do 7 dní po uzatvorení zmluvy predložiť podrobný aktualizovaný rozpočet predmetu zákazky.

**Článok 3**

**Podmienky dodania a prevzatia Tovaru**

* 1. Predávajúci sa zaväzuje dodať Tovar najneskôr do **12 týždňov** odo dňa nadobudnutia účinnosti tejto Zmluvy; dodávka Tovaru sa uskutoční najneskôr v posledný deň uvedenej lehoty, a to v čase od 0700 hod. do 1400 hod., ak sa Predávajúci a Kupujúci nedohodnú na inom čase.
  2. Konkrétny termín dodania Tovaru v rámci lehoty v zmysle bodu 3.1 tejto Zmluvy oznámi Predávajúci Kupujúcemu najmenej 2 pracovné dni vopred.
  3. Miestom dodania tovaru je: **Nemocnica Poprad, Banícka Banícka 803/28, 058 45 Poprad, oddelenie úrazovej chirurgie s JIS** (ďalej len „***Miesto dodania***“).
  4. Dopravu Tovaru do Miesta dodania a do určenej miestnosti v Mieste dodania zabezpečuje Predávajúci na vlastné náklady tak, aby bola zabezpečená dostatočná ochrana pred jeho stratou, zničením, poškodením alebo znehodnotením. Predovšetkým je povinný Tovar vhodne zabaliť a vybaviť na prepravu.
  5. Kupujúci za účelom dodania Tovaru zabezpečí v Mieste dodania prístup pre osoby poverené Predávajúcim na čas nevyhnutne potrebný na vyloženie, kompletizáciu a inštaláciu Tovaru, ako aj splnenie ďalších záväzkov Predávajúceho podľa čl. 2 tejto Zmluvy.
  6. Predávajúci je povinný Tovar nainštalovať a uviesť do bezporuchovej prevádzky a splniť ďalšie svoje povinnosti podľa čl. 2 tejto Zmluvy bezodkladne po dodaní tovaru do Miesta dodania, najneskôr však do 10 dní odo dňa podpisu Dodacieho protokolu, a to na vlastné náklady; lehota podľa bodu 3.1 musí byť zachovaná.
  7. Predávajúci splní ďalšie svoje záväzky podľa čl. 2 tejto Zmluvy v pracovných dňoch v čase od 0800 hod. do 1600 hod. pokiaľ sa Predávajúci a Kupujúci nedohodnú inak.
  8. Riadne splnenie povinností Predávajúceho potvrdí Kupujúci písomne, podpísaním Preberacieho protokolu; pre vylúčenie pochybností platí, že podpis ktoréhokoľvek z čiastkových protokolov podľa bodu 2.7 tejto Zmluvy nenahrádza podpis Preberacieho protokolu.
  9. Kupujúci nie je povinný podpísať Preberací protokol ani žiaden z čiastkových protokolov podľa bodu 2.7 tejto Zmluvy, pokiaľ Tovar nebude dodaný riadne (najmä pokiaľ bude vykazovať zjavné vady) alebo včas, ani v prípade, ak Predávajúci riadne alebo včas nesplní ktorúkoľvek zo svojich povinností podľa podľa čl. 2 tejto Zmluvy.
  10. Podpis Preberacieho protokolu Kupujúcim nezbavuje Predávajúceho jeho záväzkov vyplývajúcich zo  zodpovednosti za vady Tovaru a poskytnutej záruky za akosť Tovaru.
  11. Vlastnícke právo k Tovaru a nebezpečenstvo škody na Tovare prechádza na Kupujúceho dňom, kedy došlo k podpisu Preberacieho protokolu.
  12. V mene Zmluvných strán sú oprávnené podpísať Preberací protokol, ako aj každý z čiastkových protokolov podľa bodu 2.7 tejto Zmluvy ich kontaktné osoby.
  13. Pre prípad omeškania Predávajúceho s riadnym dodaním Tovaru alebo splnením jeho povinností podľa čl. 2 tejto Zmluvy sa Predávajúci zaväzuje zaplatiť Kupujúcemu zmluvnú pokutu vo výške 0,05% z ceny Tovaru podľa bodu 4.5 bez DPH (DPH bude pripočítaná podľa všeobecne záväzných právnych predpisov), a to za každý aj začatý deň omeškania. Popri zmluvnej pokute je Predávajúci povinný nahradiť Kupujúcemu spôsobenú škodu v rozsahu prevyšujúcom sumu zaplatenej zmluvnej pokuty.
  14. Pokiaľ dodávka Predávajúceho podľa tejto zmluvy zahŕňa aj dodávku softvéru, prostredníctvom ktorého je možné plne využívať všetky funkcionality Tovaru dostupné v čase podpisu Preberacieho protokolu, prípadne zahŕňa aj ďalšie predmety duševného vlastníctva (najmä ako súčasť dokumentácie k Tovaru alebo ako podklady podľa bodu 2.5.2), platí, že Predávajúci dňom podpisu Preberacieho protokolu udeľuje Kupujúcemu nevýhradnú licenciu na použitie softvéru a ďalších predmetov duševného vlastníctva súvisiacich s Tovarom, a to všetkými známymi a dostupnými spôsobmi používania známymi v čase podpisu Preberacieho protokolu. Licencia sa udeľuje vo vecne a územne neobmedzenom rozsahu, na celú dobu trvania majetkových práv autora a na účel, na ktorý bol softvér a ďalšie predmety duševného vlastníctva súvisiace s Tovarom vytvorené. Predávajúci súhlasí, aby Kupujúci udelil sublicenciu tretím osobám na použitie softvéru a ďalších predmetov duševného vlastníctva súvisiacich s Tovarom rovnakým spôsobom, v rovnakom rozsahu, na rovnaký čas, ako je licencia udelená na základe tejto Zmluvy Kupujúcemu. Predávajúci súhlasí, aby Kupujúci licenciu v jemu udelenom rozsahu postúpil na tretiu osobu. Pokiaľ Predávajúci v čase podpisu Preberacieho protokolu nebude nositeľom alebo vykonávateľom majetkových práv autora k softvéru alebo iným predmetom duševného vlastníctva súvisiacich s Tovarom, zaväzuje sa, že ku dňu podpisu Preberacieho protokolu zabezpečí pre Kupujúceho licenciu vo vyššie uvedenom rozsahu. Odmena za poskytnutie licencie alebo jej zabezpečenie, ako aj odmena za udelenie súhlasu s udelením sublicencie a postúpenie licencie je už zahrnutá v kúpnej cene podľa tejto Zmluvy.

**Článok 4**

**Kúpna cena a platobné podmienky**

* 1. Kupujúci neposkytne Predávajúcemu preddavok ani zálohu na Tovar podľa tejto Zmluvy.
  2. Kúpna cena Tovaru, vrátane rozpisu jednotlivých položiek Tovaru (v prípade, ak je to relevantné), je stanovená vzájomnou dohodou zmluvných strán podľa zákona č. 18/1996 Z. z. o cenách v znení neskorších predpisov, vyhlášky MF SR č.87/1996 Z.z., ktorou sa vykonáva zákon NR SR č.18/1996 Z.z. o cenách v znení neskorších predpisov.
  3. Kúpna cena podľa tohto článku zmluvy je cenou za nový, kompletne funkčný tovar bez akýchkoľvek právnych a faktických vád.
  4. V kúpnej cene je zahrnutá aj:
* odplata a náhrada všetkých hotových výdavkov a nákladov vynaložených Predávajúcim za účelom splnenia jeho záväzkov vyplývajúcich z právneho vzťahu založeného touto Zmluvou, vrátane dodania Tovaru a splnenia jeho záväzkov podľa čl. 2 tejto Zmluvy (vrátane záväzkov vyplývajúcich z poskytnutej záruky za akosť Tovaru)
* pravidelné odborné profylaktické prehliadky tovaru počas záručnej doby
* odmena za udelenie alebo zabezpečenie licencie (v prípade, ak je to relevantné)
* všetky poplatky spojené s dovozom Tovaru do Slovenskej republiky (najmä clo a iné správne poplatky, ak sa v zmysle všeobecne záväzných právnych predpisov platných v mieste dodania Tovaru alebo mieste podnikania Zmluvných strán uplatňujú)
  1. Celková kúpna cena, ktorú je Kupujúci povinný zaplatiť Predávajúcemu za dodanie Tovaru a splnenie ďalších jeho záväzkov vyplývajúcich z právneho vzťahu založeného touto Zmluvou je vo výške:

**[DOPLNIŤ] EUR bez DPH**

Takto stanovená celková cena za tovar je maximálna a záväzná počas celej doby platnosti tejto Zmluvy. V prípade, že tak bude vyplývať zo všeobecne záväzných právnych predpisov (najmä zo zákona č. 222/2004 Z.z. o dani z pridanej hodnoty v znení neskorších predpisov), bude ku kúpnej cene pripočítaná daň z pridanej hodnoty. Kúpna cena s DPH je vo výške:

**[DOPLNIŤ] EUR s DPH**

DPH pri sadzbe 20% činí [**DOPLNIŤ]** EUR

* 1. Právo na zaplatenie kúpnej ceny vzniká Predávajúcemu podpísaním Preberacieho protokolu Kupujúcim.
  2. Kupujúci je povinný uhradiť kúpnu cenu podľa tohto článku na základe faktúry riadne vystavenej Predávajúcim a doručenej Kupujúcemu. Predávajúci je oprávnený vystaviť faktúru až po podpise Preberacieho protokolu Kupujúcim. Faktúru je však povinný vystaviť bezodkladne a doručiť ju Kupujúcemu do 15 dní odo dňa podpisu Preberacieho protokolu, najneskôr však do piateho pracovného dňa v mesiaci, nasledujúceho po mesiaci, v ktorom bol podpísaný Preberací protokol.
  3. Kúpna cena je splatná v lehote 60 dní od podpisu Preberacieho protokolu, nie však skôr, ako 60 dní odo dňa doručenia faktúry Kupujúcemu, a to výlučne bezhotovostným prevodom na účet Predávajúceho uvedený vo faktúre. V prípade, že Predávajúci uvedie vo faktúre bankový účet patriaci inej osobe než Predávajúcemu, znáša všetky riziká z toho plynúce.
  4. V prípade, že splatnosť faktúry pripadne na sobotu alebo deň pracovného pokoja, bude sa za deň splatnosti považovať najbližší nasledujúci pracovný deň.
  5. Peňažný záväzok Kupujúceho platený prostredníctvom banky je splnený okamihom pripísania fakturovanej sumy v prospech účtu uvedeného vo faktúre vystavenej Predávajúcim.
  6. Faktúra musí obsahovať náležitosti daňového dokladu podľa všeobecne záväzných právnych predpisov a tejto Zmluvy. Prílohou faktúry musí byť Preberací protokol podpísaný Predávajúcim a Kupujúcim. V prípade, že doručená faktúra nebude vystavená oprávnene, úplne alebo správne, je Kupujúci oprávnený predmetnú faktúru vrátiť Predávajúcemu (i) s výhradou neoprávnene vystavenej faktúry alebo (ii) s výzvou na opravu alebo doplnenie; v takom prípade je Predávajúci povinný vystaviť novú, úplnú a správnu faktúru a doručiť ju Kupujúcemu, pričom lehota splatnosti začne plynúť až od doručenia riadne vystavenej faktúry Kupujúcemu.
  7. V prípade, ak sa v čase splatnosti kúpnej ceny bude Predávajúci nachádzať v zozname platiteľov dane z pridanej hodnoty, u ktorých nastali dôvody na zrušenie registrácie (vedenom na webovom sídle Finančnej správy Slovenskej republiky) a Kupujúcemu by tak titulom ručenia za daň hrozila povinnosť uhradiť za Predávajúceho daň z pridanej hodnoty vyúčtovanej Predávajúcim Kupujúcemu k cene podľa tejto Zmluvy, je Kupujúci oprávnený sumu vo výške dane z pridanej hodnoty zadržať u seba alebo uhradiť priamo na účet určený na účel úhrady dane z pridanej hodnoty Predávajúcim. Kupujúci o tejto skutočnosti bezodkladne informuje Predávajúceho. Pri aplikácii tohto bodu platí, že (i) Kupujúci sa nedostáva do omeškania s úhradou kúpnej ceny a (ii) v prípade úhrady dane z pridanej hodnoty namiesto Predávajúceho sa kúpna cena v časti dane z pridanej hodnoty považuje za uhradenú momentom odpísania sumy dane z pridanej hodnoty z účtu Kupujúceho v prospech účtu určeného na účel úhrady dane z pridanej hodnoty Predávajúcim.
  8. Predávajúci podpisom tejto zmluvy zároveň potvrdzuje a vyhlasuje, že kúpna cena je v súlade s aktuálne obvyklou trhovou cenou Tovaru (t. j. v čase podpisu tejto Zmluvy), a že kúpna cena je reálna voči aktuálnym (t. j. v čase podpisu tejto Zmluvy) podmienkam trhu.

**Článok 5**

**Zodpovednosť za vady a záručná doba**

* 1. Predávajúci zodpovedá za vady, ktoré má dodaný Tovar v okamihu, keď prechádza nebezpečenstvo škody na Tovare na Kupujúceho, vrátane vád, ktoré sa stanú zjavnými v záručnej dobe.
  2. Nad rámec zodpovednosti podľa bodu 5.1 tejto Zmluvy Predávajúci poskytuje záruku za akosť Tovaru a všetkých jeho súčastí, príslušenstva a vybavenia (vrátane predmetov duševného vlastníctva), najmä že vlastnosti Tovaru počas záručnej doby zostanú nezmenené, že Tovar bude počas záručnej doby spôsobilý na použitie na dohodnutý, inak na obvyklý účel, a že si zachová dohodnuté, inak obvyklé vlastnosti.
  3. Záručná doba je 24 mesiacov odo dňa podpisu Preberacieho protokolu Kupujúcim; pokiaľ z iných ustanovení tejto Zmluvy alebo jej príloh vyplýva dlhšia záručná doba pre Tovar alebo niektoré z jeho súčastí, platí táto dlhšia záručná doba. Kratšia záručná doba sa neuplatňuje vo vzťahu k žiadnej časti alebo komponentu Tovaru.
  4. V rámci záruky za akosť sa Predávajúci zaväzuje, okrem plnenia povinností vyplývajúcich zo všeobecne záväzných právnych predpisov, bezplatne vykonávať po dobu trvania záručnej doby vo vzťahu k Tovaru, všetkým jeho súčastiam, príslušenstvu a vybaveniu (vrátane predmetov duševného vlastníctva) opatrenia za účelom zabezpečenia riadnej a bezporuchovej prevádzky Tovaru, ako aj za účelom udržania všetkých parametrov uvedených v technickej špecifikácii tovaru. Opatreniami sa rozumie najmä, nie však výlučne:
     1. oprava vád, porúch a iných nedostatkov Tovaru, t. j. uvedenie Tovaru do stavu plnej využiteľnosti vzhľadom k jeho technickým parametrom a účelu použitia
     2. update softvérového vybavenia Tovaru (pokiaľ dodávka podľa tejto Zmluvy zahŕňa aj softvér)
     3. dodávky a zabudovanie nových, originálnych náhradných dielov, ktoré sú potrebné k riadnej a bezporuchovej prevádzke Tovaru, vrátane demontáže, odvozu a likvidácie nahrádzaných dielov
     4. vykonanie validácií a kalibrácií Tovaru resp. jeho relevantných častí
     5. v lehotách stanovených všeobecne záväzným právnym predpisom alebo technickou normou alebo právnym aktom orgánu verejnej moci alebo technickými podmienkami výrobcu vyplývajúcimi zo sprievodnej dokumentácie vzťahujúcej sa k Tovaru, podľa toho, ktorý interval je kratší, v každom prípade však minimálne 1x ročne a v prípade odstraňovania vád alebo porúch po každom odstránení vady alebo poruchy, vykonať bezodplatne odbornú profylaktickú prehliadku Tovaru, ktorou preverí prevádzkový stav Tovaru a vykoná celkovú bezpečnostnú kontrolu Tovaru vrátane elektrickej bezpečnosti, kontrolu prevádzkových parametrov a nastavenie Tovaru. Konkrétny termín jednotlivých odborných profylaktických prehliadok bude stanovený dohodou Predávajúceho a Kupujúceho. Poslednú prehliadku, v rámci ktorej zároveň odstráni všetky vady, poruchy a iné nedostatky spadajúce pod záruku vykoná v lehote najviac 14 dní pred uplynutím záručnej doby
     6. vykonanie opráv a údržby (vrátane výmeny dielov a komponentov), ktoré vyplývajú zo servisného plánu výrobcu Tovaru, pričom poslednú takúto kontrolu je Predávajúci povinný vykonať mesiac pred uplynutím záručnej doby a bezplatne odstrániť všetky zistené vady a nedostatky s výnimkou vád uvedených v bode 5.6 tejto Zmluvy
     7. vykonanie akýchkoľvek neplánovaných opráv a údržby (vrátane výmeny dielov a komponentov), ktoré nevyplývajú zo servisného plánu výrobcu Tovaru, ak takáto oprava je nevyhnutná za účelom zabezpečenia riadnej bezporuchovej prevádzky Tovaru, vrátane generálnej opravy
     8. vykonanie servisných úkonov a činností tak, aby bol Tovar v súlade s príslušnou právnou úpravou a aplikovateľnými normami účinnými v čase podpisu Preberacieho protokolu, ako aj tými, pri ktorých bolo v čase podpisu Preberacieho protokolu rozumné predvídať, že budú prijaté po Podpise preberacieho protokolu
     9. práce (servisné hodiny) a dojazdy servisných technikov Predávajúceho do Miesta dodania Tovaru v rámci zabezpečenia záručného servisu
  5. Záručná doba podľa bodu 5.3 tejto Zmluvy sa automaticky predlžuje o dobu, po ktorú nemohol byť Tovar využívaný na účel, na ktorý je určený, a to z dôvodov, na ktoré sa vzťahuje záruka.
  6. Záruka sa nevzťahuje na vady a poškodenia spôsobené používaním Tovaru v rozpore s dokumentáciou podľa bodu 2.6 tejto Zmluvy; to neplatí, pokiaľ si také použitie vyžiada potreba dodržiavať všeobecne záväzné právne predpisy alebo právne akty orgánov verejnej moci. Záruka sa nevzťahuje ani na vady, ktoré vzniknú v dôsledku udalosti vyššej moci alebo vandalizmu.
  7. V oznámení resp. reklamácii vady Tovaru je Kupujúci povinný každú jednotlivú vadu resp. nedostatok špecifikovať (označenie vady a miesta, kde sa vada nachádza a stručný popis, ako sa vada prejavuje).
  8. Ak Kupujúci uplatní nárok na odstránenie vád, porúch a iných nedostatkov Tovaru opravou, Predávajúci je povinný počas záručnej doby odstrániť vady, poruchy a iné nedostatky najneskôr v  lehote 24 hodín v rámci pracovných dní; lehota sa počíta od uplynutia lehoty podľa bodu 5.10 tejto Zmluvy. Pokiaľ z iných ustanovení tejto Zmluvy alebo jej príloh vyplýva kratšia lehota na odstránenie vady, platí táto kratšia lehota.
  9. V prípade objektívnej nemožnosti odstránenia vady v lehote podľa bodu 5.8 tejto Zmluvy, ak to povaha Tovaru umožňuje, je Predávajúci povinný zabezpečiť v tejto lehote na celý čas opravy Tovaru pre Kupujúceho bezplatne náhradný tovar, ktorý bude v plnom rozsahu spĺňať kritériá funkčnosti a technickej špecifikácie Tovaru.
  10. Počas záručnej doby je Predávajúci povinný začať s odstraňovaním vady do 24 hodín v rámci pracovných dní; lehota sa počíta od nahlásenia vady.
  11. Vady bude Kupujúci oznamovať Predávajúcemu elektronickou poštou na adresu Kontaktnej osoby Predávajúceho uvedenej v záhlaví Zmluvy. Ako doplnkovú formu hlásenia možno využiť telefonické hlásenie vady.
  12. V prípade nedodržania záväzkov podľa bod 5.8 tejto Zmluvy je Kupujúci oprávnený zabezpečiť odstránenie vád Tovaru pomocou inej, odborne spôsobilej osoby a Predávajúci je zároveň povinný zaplatiť Kupujúcemu za každé jedno porušenie povinnosti zmluvnú pokutu vo výške súčtu 0,05% ceny Tovaru podľa bodu 4.5 bez DPH (DPH bude pripočítaná podľa všeobecne záväzných právnych predpisov) za každú aj začatú hodinu omeškania a sumy zodpovedajúcej výške účelne vynaložených nákladov Kupujúceho na odstránenie vady pomocou inej, odborne spôsobilej osoby; ak Kupujúcemu nevzniknú náklady na odstránenie vady pomocou inej, odborne spôsobilej osoby, je výška zmluvnej pokuty 0,05% ceny Tovaru podľa bodu 4.5 bez DPH (DPH bude pripočítaná podľa všeobecne záväzných právnych predpisov) za každú aj začatú hodinu omeškania. Popri zmluvnej pokute je Predávajúci povinný nahradiť Kupujúcemu spôsobenú škodu v rozsahu prevyšujúcom sumu zaplatenej zmluvnej pokuty.
  13. V prípade nedodržania záväzkov podľa bodu 5.10 tejto Zmluvy je Predávajúci povinný zaplatiť Kupujúcemu za každé jedno porušenie povinnosti zmluvnú pokutu vo výške súčtu sumy 0,05 % ceny Tovaru podľa bodu 4.5 bez DPH (DPH bude pripočítaná podľa všeobecne záväzných právnych predpisov) za každú aj začatú hodinu omeškania. Popri zmluvnej pokute je Predávajúci povinný nahradiť Kupujúcemu spôsobenú škodu v rozsahu prevyšujúcom sumu zaplatenej zmluvnej pokuty.
  14. Ak Kupujúci uplatní nárok na odstránenie vád, porúch a iných nedostatkov Tovaru opravou, v prípade (i) nemožnosti odstrániť vadu, poruchu alebo iný nedostatok Tovaru, v prípade (ii) opakovania rovnakej vady, poruchy alebo iného nedostatku Tovaru (za opakovanie vady sa považuje výskyt rovnakej vady minimálne 2x) alebo v prípade (iii) preukázateľnej nemožnosti riadne používať Tovar z dôvodu priebežného výskytu rozdielnych vád, porúch alebo iných nedostatkov Tovaru môže tiež Kupujúci požadovať výmenu Tovaru za nový tovar, ktorý bude v plnom rozsahu spĺňať kritériá funkčnej a technickej špecifikácie Tovaru.
  15. Ostatné, zákonné práva a nároky vyplývajúce zo zodpovednosti Predávajúceho za vady tovaru, z poskytnutej záruky za akosť Tovaru a zodpovednosti za škodu nie sú dotknuté.
  16. Predávajúci podpisom tejto Zmluvy garantuje dostupnosť všetkých náhradných dielov k prístroju počas celej životnosti Tovaru. Taktiež garantuje technickú podporu softvéru vzťahujúceho sa k Tovaru.
  17. Predávajúci sa zaväzuje mať na účely vykonávania servisu k dispozícii minimálne jedného odborne vyškoleného servisného technika, ktorý bude držiteľom osvedčenia/certifikátu o odbornom vyškolení vydaného výrobcom resp. oprávneným zástupcom výrobcu Tovaru.
  18. Predávajúci ďalej v súvislosti s jeho zodpovednosťou za vady a s poskytnutou zárukou za akosť povinný počas záručnej doby zabezpečiť minimálnu dostupnosť prevádzky Tovaru na úrovni aspoň [95]% (ďalej aj „**Parameter D**“).

Výpočet Parametra D je nasledovný:

D = ((T - V) / T) x 100

v ktorom

D - dostupnosť prevádzky zariadenia v percentách

T – počet prevádzkových hodín za sledované obdobie jedného kalendárneho roka prevádzky Tovaru, počítané ako počet kalendárnych dní v roku \* 24 hodín

V – výpadok prevádzky Tovaru v hodinách počas sledovaného obdobia jedného kalendárneho roka prevádzky Tovaru, pričom výpadkom prevádzky Tovaru sa rozumie taký prevádzkový stav Tovaru, kedy v dôsledku výskytu vady, poruchy alebo iného nedostatku je nedostupná, obmedzená prípadne chybná jedna alebo viaceré funkcionality Tovaru

Pri vyhodnocovaní výpadku prevádzky Tovaru sa nebude brať do úvahy doba:

* nedostupnosti Tovaru, pokiaľ bola spôsobená vadami Tovaru, na ktoré sa nevzťahuje záruka
* odstavenia Tovaru z dôvodu vopred plánovanej prehliadky, údržby alebo profylaktiky, ak túto skutočnosť oznámil Predávajúci Kupujúcemu minimálne 10 kalendárnych dní vopred, pričom do doby nedostupnosti prístroja sa započíta v tomto prípade len doba nevyhnutná na výkon takejto prehliadky, údržby alebo profylaktiky, maximálne však v dĺžke akú Predávajúci oznámil Kupujúcemu pri oznamovaní potreby vykonania takejto prehliadky, údržby alebo profylaktiky a, ak takúto dobu Predávajúci neoznámil Kupujúcemu vopred, tak maximálne doba v dĺžke 5 hodín
  1. V prípade nezabezpečenia vyššie uvedenej minimálnej dostupnosti prevádzky Tovaru t. j. Parametra D sa Predávajúci zaväzuje zaplatiť Kupujúcemu zmluvnú pokutu, ktorej výška sa určí nasledovne:

N = DV x (PV x PP)

v ktorom

N - výška nároku na zaplatenie zmluvnej pokuty v eurách bez DPH (DPH bude pripočítaná podľa všeobecne záväzných právnych predpisov)

DV - počet hodín výpadku zariadenia v sledovanom období jedného kalendárneho roka, presahujúcich limit Parametra D

PV - priemerný hodinový počet výkonov pri poskytovaní zdravotnej starostlivosti uskutočnených pomocou Tovaru počas sledovaného obdobia jedného kalendárneho roka

PP - priemerná úhrada za 1 výkon pri poskytovaní zdravotnej starostlivosti uskutočnených pomocou Tovaru v eurách bez DPH, ktorá sa určí ako podiel súčtu sumy platieb za všetky výkony pri poskytovaní zdravotnej starostlivosti uskutočnených pomocou Tovaru v sledovanom období jedného kalendárneho roka bez DPH a počtu všetkých výkonov pri poskytovaní zdravotnej starostlivosti uskutočnených pomocou Tovaru v sledovanom období jedného kalendárneho roka

* 1. Popri zmluvnej pokute je Predávajúci povinný nahradiť Kupujúcemu spôsobenú škodu v rozsahu prevyšujúcom sumu zaplatenej zmluvnej pokuty.
  2. Nárok na zmluvnú pokutu podľa bodu 5.19 sa uplatňuje na základe vyhodnotenia dostupnosti prevádzky Tovaru vždy za predchádzajúci kalendárny rok. Prvým obdobím, za ktoré sa vyhodnocuje dostupnosť prevádzky Tovaru je obdobie začínajúce kalendárnym dňom nasledujúcim po dni podpisu Preberacieho protokolu a končiace 31. decembrom kalendárneho roka, v ktorom bol podpísaný Preberací protokol. Nasledujúce sledované obdobia vždy začínajú 1. januárom daného kalendárneho roka a končia 31. decembrom daného kalendárneho roka alebo dňom ukončenia platnosti tejto Zmluvy, ak skončí jej platnosť pred 31. decembrom daného kalendárneho roka.
  3. Náklady na prípadný odvoz Tovaru alebo jeho častí alebo komponentov z Miesta dodania na účely vykonania opravy, ako aj náklady na jeho dovoz do Miesta dodania po oprave znáša Predávajúci.

**Článok 6**

**Platnosť zmluvy**

* 1. Zmluva nadobúda platnosť dňom jej podpísania Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
  2. Platnosť zmluvy zaniká:
     1. na základe dohody Zmluvných strán, pričom Zmluvné strany dojednajú aj dôsledky zrušenia tejto Zmluvy, najmä upravia svoje vzájomné práva a povinnosti v súvislosti so zrušením tejto Zmluvy
     2. odstúpením od Zmluvy z dôvodov podľa všeobecne záväzných právnych predpisov alebo tejto Zmluvy. Odstúpenie musí obsahovať skutkové vymedzenie dôvodu odsúpenia, inak je neúčinné
     3. inými spôsobmi podľa všeobecne záväzných právnych predpisov
  3. V prípade odstúpenia od Zmluvy, ak k odstúpeniu došlo z dôvodov na strane Predávajúceho, sa Predávajúci zaväzuje tovar bezodkladne prevziať a odstrániť ho na vlastné náklady z Miesta dodania. Pri porušení tohto Záväzku je Kupujúci oprávnený tovar odstrániť z Miesta dodania sám alebo prostredníctvom inej osoby a umiestniť ho kdekoľvek mimo Miesta dodania (t. j. aj do nestráženého priestoru alebo do úschovy u tretej osoby) a Predávajúci sa zároveň zaväzuje zaplatiť Kupujúcemu zmluvnú pokutu v sume nákladov Kupujúceho spojených s odstránením tovaru z Miesta dodania a prípadnou úschovou u tretej osoby. Popri zmluvnej pokute je Predávajúci povinný nahradiť Kupujúcemu spôsobenú škodu v rozsahu prevyšujúcom sumu zaplatenej zmluvnej pokuty
  4. Kupujúci je oprávnený odstúpiť od tejto Zmluvy aj v prípade, ak sa kedykoľvek po uzatvorení tejto Zmluvy ukáže, že informácia alebo vyhlásenie Predávajúceho obsiahnuté v tejto Zmluve je nesprávne, nepravdivé alebo neúplné.

**Článok 7**

**Osobitné ustanovenia**

* 1. Zmluvné strany sa zaväzujú oznamovať si navzájom akékoľvek zmeny údajov dôležitých pre bezproblémové plnenie tejto Zmluvy.
  2. Predávajúci je povinný zabezpečiť bezpečnosť a ochranu zdravia pri práci fyzických osôb, ktoré sa budú v jeho mene podieľať na plnení záväzkov podľa tejto Zmluvy. Tento záväzok zahŕňa aj povinnosť Predávajúceho preukázateľne oboznámiť a zaškoliť fyzické osoby (ešte pred začatím výkonu ich činností) s právnymi predpismi a ostatnými predpismi na zaistenie bezpečnosti a ochrany zdravia pri práci a ochrany pred požiarmi, so zásadami bezpečnej práce, zásadami ochrany zdravia pri práci, zásadami bezpečného správania na pracovisku a s bezpečnými pracovnými postupmi, s existujúcim a predvídateľným nebezpečenstvom a ohrozením, s dopadmi, ktoré môžu spôsobiť na zdraví, a s ochranou pred nimi, so zákazom vstupovať do priestoru, zdržiavať sa v priestore a vykonávať činnosti, ktoré by mohli bezprostredne ohroziť život alebo zdravie zamestnanca, to všetko podľa podmienok Miesta dodania.
  3. Predávajúci nesie zodpovednosť za to, že jeho záväzky budú plnené v najvyššej možnej kvalite a tak, aby vyhovovali potrebám Kupujúceho. Predávajúci bude svoje záväzky plniť s náležitou odbornou starostlivosťou a výlučne prostredníctvom osôb, ktoré majú potrebnú kvalifikáciu, vedomosti a skúsenosti.
  4. Kupujúci si vyhradzuje právo kedykoľvek počas trvania právneho vzťahu založeného touto Zmluvou (najmä však pred začatím inštalácie Tovaru) požadovať od fyzických osôb podieľajúcich sa na plnení záväzkov Predávajúceho preukázanie splnenia odbornej spôsobilosti a potrebnej kvalifikácie na realizovanie príslušných úkonov (ako napr. odborné prehliadky, servisné zásahy a pod.).
  5. Zmluvné strany sa dohodli, že Predávajúci v postavení veriteľa nepostúpi akúkoľvek svoju pohľadávku z právneho vzťahu založeného touto Zmluvou bez predchádzajúceho písomného súhlasu Kupujúceho. Písomný súhlas Kupujúceho s týmto úkonom je zároveň platný len za podmienky, že bol na tento úkon udelený predchádzajúci písomný súhlas Ministerstva zdravotníctva Slovenskej republiky.
  6. Predávajúci je povinný bezodkladne oznámiť Kupujúcemu všetko, čo môže ovplyvniť naplnenie účelu tejto Zmluvy, ako aj riadnu a bezpečnú prevádzku Tovaru a v prípade zistenia, že v súvislosti s Tovarom alebo jeho používaním hrozí vznik škody alebo inej ujmy, bezodkladne na to upozorniť Kupujúceho a odporučiť preventívne opatrenia a činnosti.
  7. V prípade, ak v súvislosti s právnym vzťahom založeným touto Zmluvou alebo Tovarom bude Kupujúcemu právoplatným rozhodnutím orgánu verejnej moci uložená sankcia, pričom dôvod, pre ktorý došlo k uloženiu sankcie bude spočívať výlučne alebo prevažne v konaní alebo v správaní sa Predávajúceho, zaväzuje sa Predávajúci odškodniť Kupujúceho v sume rovnajúcej sa (i) sume peňažnej sankcie uloženej Kupujúcemu právoplatným rozhodnutím orgánu verejnej moci alebo (ii) peniazmi vyjadrenej hodnoty nepeňažnej sankcie uloženej Kupujúcemu právoplatným rozhodnutím orgánu verejnej moci. To však neplatí, pokiaľ Kupujúci včas neupovedomí Predávajúceho o začatí konania, v ktorom môže dôjsť k uloženiu sankcie a neumožní mu účinne využívať prostriedky obrany proti hroziacej sankcii.
  8. Kupujúci je oprávnený Tovar prenechať do užívania tretej osobe. Môže ísť o užívanie odplatné alebo bezodplatné.
  9. Predávajúci prehlasuje a podpisom tejto Zmluvy zaručuje, že k dátumu podpisu Preberacieho protokolu bude výlučným vlastníkom Tovaru a bude oprávnený s ním nakladať za účelom jeho predaja podľa tejto Zmluvy, a že na ňom nebudú viaznuť žiadne dlhy, ani iné práva tretích osôb (záložné právo, vecné bremeno, nájom, výpožička a pod.). Predávajúci taktiež zaručuje, že v súvislosti s dovozom Tovaru budú splnené všetky povinnosti vyplývajúce zo všeobecne záväzných právnych predpisov (najmä správnych, colných a daňových), že nebude mať dlh voči verejným rozpočtom v súvislosti s dovozom Tovaru, že o Tovare bude právoplatne rozhodnuté v colnom konaní, ktorým sa tovar prepustí do navrhovaného colného režimu podľa všeobecne záväzných právnych predpisov, pokiaľ to bude potrebné. Predávajúci sa zaväzuje zabezpečiť splnenie všetkých povinností a úhradu všetkých nákladov spojených so zabezpečením akýchkoľvek potrebných úradných povolení na vývoz/dovoz Tovaru (vrátane dovozných povolení a colných formalít). Kupujúci má právo požadovať od Predávajúceho náhradu nákladov na depozitné poplatky, dovozné, recyklačné a colné poplatky spojené s dovozom Tovaru, pokiaľ Kupujúcemu vzniknú.
  10. Predávajúci bude poskytovať Kupujúcemu technicko-organizačnú pomoc a poradenstvo pri prevádzkovaní Tovaru, a to v rozsahu najviac 10 hodín v jednom kalendárnom roku, v pracovnom čase od 7.00 hod do 15.30 hod počas pracovných dní.
  11. Predávajúci vyhlasuje, že ak mu zákon č. 315/2016 Z. z. o registri partnerov verejného sektora a o zmene a doplnení niektorých zákonov ukladá povinnosť byť zapísaný v registri partnerov verejného sektora ako partner verejného sektora, spĺňa túto zákonnú povinnosť.
  12. Predávajúci môže zabezpečiť časť plnenia predmetu zmluvy prostredníctvom svojich subdodávateľov.Predávajúci však garantuje spôsobilosť subdodávateľov pre plnenie predmetu zmluvy, pričom za plnenie realizované subdodávateľom zodpovedá tak, ako by ho plnil sám.
  13. Predávajúci je povinný oznámiť Kupujúcemu akúkoľvek zmenu údajov o subdodávateľovi, do 5 pracovných dní odo dňa, kedy táto skutočnosť nastala.
  14. Predávajúci má právo na zmenu subdodávateľa alebo na doplnenie nového subdodávateľa vo vzťahu k plneniu, ktorého sa táto Zmluva týka.
  15. Predávajúci je povinný do 5 pracovných dní odo dňa uzatvorenia zmluvy so subdodávateľom, alebo v deň nástupu subdodávateľa (podľa toho, ktorá skutočnosť nastane neskôr), predložiť Kupujúcem aktualizovaný zoznam subdodávateľov, ktorý musí obsahovať minimálne identifikáciu subdodávateľa, predmet subdodávky, predpokladaný podiel zákazky zadávaný subdodávateľom a osobu oprávnenú konať za subdodávateľa (meno a priezvisko, tel. kontakt).
  16. Predávajúci vyhlasuje, že v prípade, ak bude plniť predmet plnenia tejto Zmluvy prostredníctvom subdodávateľov, ktorí majú povinnosť zapisovať sa do registra v zmysle zákona č. 315/2016 Z.z. o registri partnerov verejného sektora, že títo budú v čase uzavretia tejto Zmluvy zapísaní v registri partnerov verejného sektora zapísaní; v prípade, ak počas platnosti tejto Zmluvy dôjde k výmazu subdodávateľa z tohto registra, je Predávajúci povinný okamžite ukončiť plnenie tejto Zmluvy prostredníctvom takéhoto subdodávateľa.
  17. Porušenie povinností Predávajúceho uvedených v bodoch 7.11 – 7.16 Zmluvy sa považuje za podstatné porušenie zmluvných povinností a zakladá právo Kupujúceho na odstúpenie od Zmluvy.
  18. Kupujúci je oprávnený odstúpiť od tejto zmluvy v prípade, ak v momente uzavretia zmluvy nemá Predávajúci v registri partnerov verejného sektora zapísaných konečných užívateľov výhod v súlade s príslušnými ustanoveniami zákona č. 343/2015 Z. z. o verejnom obstarávaní a zákona č. 315/2016 Z. z. o registri partnerov verejného sektora a k zápisu do tohto registra nedôjde ani do 30 dní od momentu uzavretia zmluvy, alebo ak mu bol právoplatne uložený zákaz účasti podľa zákona o verejnom obstarávaní.
  19. Predávajúci je povinný udržiavať v Mieste dodania a jeho okolí pri plnení svojich záväzkov poriadok a čistotu a odstraňovať odpady a nečistoty vzniknuté jeho činnosťou. Predávajúci sa zaväzuje naložiť, odviesť a uložiť na príslušnú organizovanú skládku odpadu odpadový, obalový a iný materiál vzniknutý pri jeho činnosti, v súlade s platnou právnou úpravou. Za nakladanie s takými odpadmi v rozpore so zákonom v plnej miere zodpovedá Predávajúci. Povinnosti Predávajúceho súvisiace s odvozom a zneškodnením odpadu podľa tohto ustanovenia je Predávajúci povinný uskutočňovať tak, aby odpad neprekážal prevádzke Kupujúceho a neohrozoval život a zdravie osôb. Ak Predávajúci nesplní povinnosti podľa tohto ustanovenia, je Kupujúci oprávnený odstrániť odpady sám alebo prostredníctvom tretích osôb na náklady Predávajúceho. Predávajúci sa taktiež zaväzuje vypratať Miesto dodania po ukončení prác na vlastné náklady, a to v lehote do 24 hodín od ukončenia svojich činností. Pri porušení záväzkov podľa tohto bodu je Predávajúci povinný zaplatiť Kupujúcemu zmluvnú pokutu vo výške 500,00 EUR za každé jedno porušenie povinnosti, pričom pokuty je možné kumulovať; Predávajúci je zároveň povinný nahradiť Kupujúcemu škodu v rozsahu prevyšujúcom sumu zmluvnej pokuty.
  20. Predávajúci je povinný zabezpečiť
      1. aby sa každá osoba, prostredníctvom ktorej bude plniť svoje záväzky, na výzvu Kupujúceho podrobila dychovej skúške na zistenie alkoholu
      2. aby sa každá osoba, prostredníctvom ktorej bude plniť svoje záväzky, podrobila skúške na zistenie použitia omamných látok
      3. aby každá osoba, prostredníctvom ktorej bude plniť svoje záväzky nebola počas činnosti v Mieste dodania a počas prítomnosti v areáli Kupujúceho pod vplyvom alkoholu alebo omamných látok
      4. aby každá osoba, prostredníctvom ktorej bude plniť svoje záväzky nefajčila a nepoužívala elektronické cigarety počas činnosti v Mieste dodania a počas prítomnosti v areáli Kupujúceho
  21. Predávajúci je povinný bezodkladne oznámiť Kupujúcemu vznik pracovného úrazu, prevádzkovej havárie, poruchy technického zariadenia alebo požiaru alebo inej nežiaducej udalosti, pokiaľ táto udalosť vznikla činnosťou Predávajúceho alebo ním poverených osôb v areáli Kupujúceho.
  22. Predávajúci je povinný zabezpečiť označenie na pracovných odevoch všetkých osôb, prostredníctvom ktorých bude plniť svoje záväzky, a to názvom svojej firmy tak, aby toto označenie bolo zreteľné a trvalé.
  23. Minimálne 1 deň pred prvým vstupom do areálu Kupujúceho je Predávajúci povinný predložiť technikovi BOZP a PO Kupujúceho menný zoznam osôb, prostredníctvom ktorých bude plniť svoje záväzky, s uvedením mena a priezviska, dátumu narodenia, čísla občianskeho preukazu, bydliska, dobou pobytu a EČV vozidiel, pre ktoré požaduje Predávajúci vjazd a vstup do areálu Kupujúceho. Tento zoznam je Predávajúci povinný v priebehu prác aktualizovať pri každej zmene.
  24. Predávajúci sa zaväzuje, že u fyzických osôb prostredníctvom ktorých bude plniť predmet tejto Zmluvy neporuší zákaz nelegálneho zamestnávania podľa zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 351/2015 Z. z. (ďalej len „zákon o nelegálnom zamestnávaní“). Za účelom kontroly dodržiavania tohto záväzku je Kupujúci oprávnený vyžiadať si od Predávajúceho v nevyhnutnom rozsahu potrebné doklady a informácie. Tieto doklady a informácie je Predávajúci povinný Kupujúcemu poskytnúť bezodkladne, najneskôr do 3 pracovných dní od ich vyžiadania.
  25. Predávajúci musí byť po celý čas trvania jeho záväzkov vyplývajúcich z právneho vzťahu založeného touto Zmluvou poistený pre prípad spôsobenia škody v súvislosti s realizáciou tejto Zmluvy, a to v sume poistného plnenia zodpovedajúcej miere rizika vzniku škody pri plnení záväzkov Predávajúceho podľa tejto Zmluvy.
  26. Predávajúci sa zaväzuje za práce zabezpečované subdodávateľmi zaplatiť v lehote splatnosti dohodnutej so subdodávateľmi.
  27. Zmluvné strany sa dohodli, že počas trvania Zmluvy sa budú vzájomne informovať o všetkých zmenách týkajúcich sa obchodného mena, sídla, miesta podnikania, ako aj oznamovať všetky rozhodujúce skutočnosti, ktoré môžu mať vplyv na plnenie záväzkov.
  28. Zmluvná strana je povinná písomne upovedomiť druhú stranu o hroziacom, resp. zahájenom konkurznom konaní.
  29. Predávajúci podpísaním tejto zmluvy v zmysle ustanovení zákona č. 18/2018 Z. z. o ochrane osobných údajov v platnom znení, udeľuje kupujúcemu súhlas so spracovaním svojich osobných údajov v rozsahu tejto zmluvy na evidenčné účely, najmä vedenie registra zmlúv kupujúceho na dobu určitú, počas vedenia registra zmlúv kupujúceho.

**Článok 8**

**Mlčanlivosť**

* 1. Dôvernými informáciami sa podľa tejto Zmluvy rozumejú obchodné, právne, finančné, prevádzkové a ďalšie skutočnosti, informácie a údaje týkajúce sa rokovania o uzavretí Zmluvy, obsahu tejto Zmluvy a právneho vzťahu založeného touto Zmluvou, plnenia Zmluvy, ako aj skutočnosti, informácie a údaje týkajúce Zmluvných strán, vrátane údajov s nimi súvisiacich, s výnimkou
     1. informácií, ktoré sú v deň uzavretia tejto Zmluvy verejne známymi alebo ktoré sa už v tento deň dali zadovážiť z bežne dostupných zdrojov,
     2. informácií, ktoré sa stali po dni uzavretia tejto Zmluvy verejne známymi alebo ktoré sa po tomto dni už dajú zadovážiť z bežne dostupných zdrojov, a to inak než v dôsledku porušenia povinnosti Zmluvnej strany zachovávať mlčanlivosť podľa tejto Zmluvy
     3. informácií, z ktorých povahy vyplýva, že dotknutá Zmluvná strana nemá záujem o ich utajenie, ak ich dotknutá Zmluvná strana výslovne neoznačila za dôverné

(ďalej len „***Dôverné informácie***“)

* 1. Zmluvné strany sa zaväzujú zachovávať mlčanlivosť o Dôverných informáciách; tento záväzok trvá počas trvania právneho vzťahu založeného toutou Zmluvou, ako aj ďalších 10 rokov po splnení všetkých záväzkov plynúcich z právneho vzťahu založeného toutou Zmluvou a po prípadnom zániku tejto Zmluvy. Záväzky mlčanlivosti Zmluvných strán podľa osobitných zmlúv a dohôd týmto nie sú dotknuté.
  2. Povinnosť zachovávať mlčanlivosť o Dôverných informáciách sa nevzťahuje:
* na prípady, ak Zmluvná strana použila Dôverné informácie s predchádzajúcim písomným súhlasom dotknutej Zmluvnej strany,
* na prípady, keď na základe všeobecne záväzného právneho predpisu alebo rozhodnutia orgánu verejnej moci vznikne Zmluvnej strane povinnosť použiť Dôverné informácie; príslušná Zmluvná strana je povinná informovať dotknutú Zmluvnú stranu o vzniku povinnosti poskytnúť Dôverné informácie a o spôsobe a rozsahu, akým, resp. v akom ju plnila, ak tomu nebránia všeobecne záväzné právne predpisy
* na prípady, ak Zmluvná strana použila Dôverné informácie alebo dokumenty v prípadných súdnych, rozhodcovských, správnych a iných konaniach ohľadom práv a povinností vyplývajúcich zo Zmluvy alebo s nimi súvisiacich
* na prípady, kedy si použitie Dôverných informácií vyžaduje plnenie práv a povinností z právneho vzťahu založeného touto Zmluvou
* na zverejnenie Zmluvy Kupujúcim spôsobom podľa všeobecne záväzných právnych predpisov
* na poskytovanie Dôverných informácií tretím osobám a orgánom verejnej moci Kupujúcim v súvislosti s procesom verejného obstarávania
  1. Zmluvné strany sa zaväzujú, že Dôverné informácie bez predchádzajúceho písomného súhlasu dotknutej Zmluvnej strany ďalej neposkytnú tretím osobám a ani neumožnia prístup tretích osôb k Dôverným informáciám. Za tretie osoby sa však nepokladajú osoby, ktoré sa v mene Zmluvnej strany budú podieľať na plnení tejto Zmluvy, a ktoré sú viazané ohľadne im sprístupnených Dôverných informácii povinnosťou mlčanlivosti na základe zákona alebo osobitnej zmluvy.
  2. Zmluvné strany sa zároveň zaväzujú, že priamo a ani prostredníctvom inej osoby nepoužijú Dôverné informácie v rozpore s ich účelom pre seba alebo pre inú osobu alebo v rozpore so záujmami dotknutej Zmluvnej strany.

**Článok 9**

**Záverečné ustanovenia**

1. Meniť a dopĺňať túto Zmluvu je možné len na základe dohody Zmluvných strán, a to vo forme písomného a očíslovaného dodatku k tejto Zmluve pri dodržaní podmienok podľa § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. To neplatí, pokiaľ ide o zmenu údajov o Kontaktných osobách v záhlaví tejto Zmluvy; v takom prípade postačí doručenie písomného oznámenia Zmluvnej strany o zmene údajov o Kontaktných osobách ostatným Zmluvným stranám.
2. Právny vzťah založený touto Zmluvou sa spravuje právnym poriadkom Slovenskej republiky a v jeho rámci Obchodným zákonníkom. Na kolízne normy zvoleného právneho poriadku sa neprihliada. Rovnako sa neaplikujú všeobecné obchodné podmienky vypracované odbornými alebo záujmovými organizáciami ani obchodné podmienky zmluvných strán.
3. Zmluvné strany sa dohodli, že ak táto Zmluva odkazuje na konkrétne ustanovenia všeobecne záväzných právnych predpisov, ide o odkazy na znenie týchto ustanovení účinných ku dňu uzavretia tejto Zmluvy. Ak sa po uzavretí tejto Zmluvy stanú odkazy podľa predchádzajúcej vety neaktuálnymi (napr. v dôsledku prečíslovania príslušného ustanovenia, nahradenia príslušného právneho predpisu iným právnym predpisom alebo z iného dôvodu), strácajú tieto odkazy záväznosť a použijú sa len ako výkladové pravidlo pri aplikácii ustanovenia právneho predpisu, ktoré sa na daný prípad vzťahuje; to sa obdobne vzťahuje aj na odkazy na ustanovenia tejto Zmluvy alebo iných zmlúv, listín a dokumentov, ktoré sú uvedené v tejto Zmluve.
4. Doručením akýchkoľvek písomností na základe tejto Zmluvy alebo v súvislosti s touto Zmluvou sa rozumie (i) doručenie písomnosti doporučene, prostredníctvom držiteľa poštovej licencie, na adresu sídla adresáta zapísanú ku dňu odoslania zásielky v Obchodnom registri resp. inom registri, v ktorom je adresát registrovaný a ak taká adresa v príslušnom registri zapísaná nebude, potom na adresu uvedenú v záhlaví Zmluvy (ii) doručenie kuriérom alebo osobné doručenie s potvrdením prevzatia písomnosti osobou oprávnenou konať v mene adresáta alebo oprávnenej preberať v mene adresáta poštové zásielky. Komunikácia formou e-mailu zaslaného na adresu kontaktnej osoby Zmluvnej strany je prípustná vždy, pokiaľ sa výslovne nevyžaduje písomná forma, a pokiaľ obsah zasielanej správy nesmeruje k vzniku, zániku alebo zmene obsahu právneho vzťahu založeného touto Zmluvou. Za deň doručenia písomnosti sa považuje aj deň vrátenia nedoručenej zásielky odosielateľovi, a to bez ohľadu na dôvod vrátenia. Dokument doručovaný formou e-mailu sa považuje za doručený dôjdením správy na server poskytovateľa služieb elektronickej pošty adresátovi príp. na vlastný server adresáta, pokiaľ bol e-mail zaslaný na e-mailovú adresu kontaktnej osoby Zmluvne strany.
5. Ak sa niektoré ustanovenie tejto Zmluvy stane neplatným alebo neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v tomto prípade zaväzujú dohodou nahradiť neplatné alebo neúčinné ustanovenie novým ustanovením, ktoré zodpovedá pôvodne zamýšľanému účelu neplatného alebo neúčinného ustanovenia. Do doby dosiahnutia dohody medzi Zmluvnými stranami platí zodpovedajúca úprava všeobecne záväzných právnych predpisov právneho poriadku Slovenskej republiky.
6. V prípade rozporu medzi obsahom Zmluvy a obsahom príloh Zmluvy má prednosť ten obsah, z ktorého vyplýva priaznivejšie postavenie pre Kupujúceho.
7. Zmluva je vyhotovená v troch vyhotoveniach, 1 pre Predávajúceho, 2 pre Kupujúceho.
8. Zmluvné strany sa dohodli, že prípadné spory vyplývajúce z právneho vzťahu založeného touto Zmluvou budú prednostne riešiť formou dohody (zmieru). V prípade, že sa spor nevyrieši zmierom, budú spory prejednané a rozhodnuté všeobecnými súdmi Slovenskej republiky.
9. Zmluvné strany prehlasujú, že túto Zmluvu uzatvárajú na základe slobodnej a vážnej vôle, pričom je dostatočne určitá a zrozumiteľná, túto Zmluvu neuzatvárajú v tiesni za nápadne nevýhodných podmienok, pod nátlakom a že obsahu Zmluvy porozumeli v celom rozsahu.
10. Nedeliteľnou súčasťou zmluvy sú prílohy:
11. Príloha č. 1 - Opis predmetu zákazky a stanovenie ceny

V ......................, dňa: ...................... V Poprade, dňa ......................

za predávajúceho: za kupujúceho:

........................................... ...........................................

MUDr. Jozef Tekáč, MPH

predseda predstavenstva

.........................................

Mgr. Bc. Richard Vojsovič

člen predstavenstva